Ir-Regolament tal-Kummissjoni (KE) Nru 770/96
tas-26 ta' April 1996
li jemenda r-Regolament (KEE) Nru 3002/92 li jistabbilixxi r-regoli komuni dettaljati sabiex ikun verifikat l-użu u/jew destinazzjoni tal-prodotti ta' intervent
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill Nru 136/66/KEE tat-22 ta' Settembru 1966 dwar l-istabiliment ta' organizzazzjoni komuni tas-suq fiż-żjut u xaħmijiet [1], skond l-aħħar emendi permezz tar- Regolament (KE) Nru 3290/94 [2], u b'mod partikolari l-Artikoli 12(4) u 26 (3) tiegħu, u għad-disposizzjonijiet tar-Regolamenti l-oħra li jikkorrispondu li jistabilixxu organizzazzjoni komuni ta' swieq ta' prodotti agrikoli,
Billi r-Regolament tal-Kummissjoni (KEE) Nru 3002/92 [3], skond l-aħħar emendi permezz tar-Regolament (KEE) Nru 1938/93 [4], jistabilixxi regoli komuni dettaljati b'mod speċjali dwar ir-rilaxx tal-garanzija li tiggarantixxi l-użu u/jew id-destinazzjoni xierqa ta' prodotti minn intervent;
Billi l-Artikolu 8(1) tar-Regolament tal-Kunsill (KEE) Nru 729/70 [5] tal-21 ta' April 1970 dwar il-finanzjament tal-politika agrikola komuni, skond l-aħħar emendi permezz tar-Regolament (KE) Nru 1287/95 [6], jeħtieġ li l-Istati Membri jieħdu l-miżuri meħtieġa sabiex jirkupraw l-ammonti mitlufa bħala riżultat ta' irregolaritajiet b'konformita ma' disposizzjonijiet nazzjonali stabbiliti f'liġi, regolament jew azzjoni amministrattiva;
Billi sabiex jiġi żgurat trattament ugwali ta' bejgħ minn ħażniet ta' intervent bi prezz imnaqqas u skemi komparabbli li jipprovdu għall-għoti ta' għajnuna, b'mod partikolari rifużjonijiet ta' l-esportazzjoni, sabiex jiġi żgurat trattament ugwali għall-operaturi fl-Istati Membri u sabiex jiġi faċilitat l-irkupru ta' vantaġġi ekonomiċi mogħtija meta ma kienux dovuti huwa xieraq li jiġi pprovdut għall-ħlas ta' ammont ugwali għall-ammont tal-garanzija rilaxxata meta ma kienetx dovuta;
Billi l-miżuri previsti f'dan ir-Regolament huma skond l-opinjoni tal-kumitati ta' l-amministrazzjoni rilevanti,
ADOTTAT DAN IR-REGOLAMENT:
Artikolu 1
L-Artikolu li ġej għandu ridda fir-Regolament (KEE) Nru 3002/92:
"L-Artikolu 5a
1. Fejn, wara r-rilaxx tal-garanzija kollha jew in parti msemmija fl-Artikolu 5, ikun stabbilit li l-prodotti kollha jew in parti ma laħqux l-użu preskritt u/jew id-destinazzjoni tagħhom l-awtorità kompetenti ta' l-Istat Membru fejn il-garanzija tkun ġiet rilaxxata għandha titlob, b'konformita ma' l-Artikolu 8(1) tar-Regolament (KEE) Nru 729/70, li l-operatur interessat iħallas ammont ugwali għall-ammont tal-garanzija li kien jintilef kieku n-nuqqas ikun ittieħed in konsiderazzjoni qabel ir-rilaxx tal-garanzija. Dan l-ammont għandu jiżdied permezz ta' interessi kkalkulati mid-data tar-rilaxx sal-jum ta' qabel id-data tal-pagament.
Ir-riċeviment mill-awtorità kompetenti ta' l-ammont imsemmi fis-subparagrafu preċedenti għandu jikkostitwixxi l-irkupru tal-vantaġġ ekonomiku mhux dovut li jkun ingħata.
2. Il-ħlas għandu jsir fi żmien 30 jum mill-jum li fih tkun riċevuta d-domanda għall-ħlas.
Billi l-limitu tal-ħin għall-ħlas ma jkunx osservat, l-Istati Membri jistgħu jiddeċiedu li, minflok ħlas, l-ammont li għandu jiġi riċevut jiġi mnaqqas mill-ħlasijiet sussegwenti lill-operatur interessat.
3. Ir-rata ta' l-interessi għandha tiġi kkalkulata skond id-disposizzjonijiet tal-liġi nazzjonali iżda m'għandhiex tkun inqas mir-rata applikabbli għall-irkupru ta' ammonti nazzjonali.
M'għandhom jinżammu l-ebda interessi, jew l-aktar l-ammont għandu jkun stabbilit mill-Istat Membru li jikkorrispondi mal-profitt mhux dovut, jekk ir-rilaxx tal-garanzija kien żball tal-awtorità kompetenti.
4. L-Istati Membri jistgħu iżommu lura milli jitolbu l-ħlas imsemmi fil-paragrafu 1 meta l-ammont ma jaqbiżx ECU 60, sakemm, taħt il-liġi nazzjonali, dawk il-każijiet ikunu koperti minn regoli simili.
5. L-ammont riċevut b'konformita ma' paragrafu 1 għandu jitħallas lill-paying agency li għandha tnaqqas l-ammonti in kwistjoni mill-ispejjeż tal-Fond Agrikolu Ewropew dwar Gwida u Garanzija (EAGGF), mingħajr preġudizzju għal l-Artikolu 7 tar-Regolament tal-Kunsill (KEE) Nru 595/91 [7]."
Artikolu 2
Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika għall-garanziji mogħtija f'dik id-data jew wara.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta' April 1996.